ทำไมเป็นธารัสซีเมียร่างกายจึงสร้างเลือดจากกระดูกใบหน้ามาใช้จึงทำให้ดั้งแหมบ. ทำไมไม่สร้างจากกระดูกส่วนอื่น
สวัสดีค่ะ โรคธาลัสซีเมียเป็นโรคโลหิตจางชนิดหนึ่งที่ถ่ายทอดทางพันธุกรรม เกิดจากความผิดปกติในการสังเคราะห์ฮีโมโกลบิน (Hemoglobin) ซึ่งเป็นโปรตีนสำคัญในเม็ดเลือดแดง ส่งผลให้เม็ดเลือดแดงของผู้ป่วยเกิดพยาธิสภาพ ขาดความยืดหยุ่น และมักจะถูกม้ามทำลาย นำไปสู่ภาวะโลหิตจางหรือภาวะซีดตามมาผู้ที่เป็นโรคธาลัสซีเมียจะมีลักษณะเฉพาะคือ มีอาการซีดเหลือง เหนื่อยง่ายมาตั้งแต่เล็ก ร่างกายเติบโตช้า ตัวเตี้ย น้ำหนักน้อยกว่าเด็กปกติในรุ่นราวคราวเดียวกันผู้ป่วยอาจจะมีอาการจมูกแบน หน้าผากโหนกชัน กระดูกแก้มและขากรรไกรกว้างใหญ่ฟันยื่นเหยิน ลูกตาอยู่ห่างกันมากกว่าคนปกติ ทั้งนี้สืบเนื่องมาจากกระดูกมีการหนาตัวขึ้น เพื่อให้ไขกระดูกสร้างเม็ดเลือดแดงขึ้นทดแทนส่วนที่สลายตัว โดยไม่ได้มีคำอธิบายที่ชัดเจนทางการแพทย์ว่าเหตุใดโรคนี้จึงมีผลกระทบต่อกระดูกส่วนใบหน้าเป็นหลัก โดยอาจมีผลกระทบต่อกระดูกส่วนอื่นได้บ้าง แต่เนื่องจากเป็นกระดูกภายในร่างกาย จึงอาจจะเห็นไม่ชัดจากภายนอก